**ამბროლაურის მუნიციპალიტეტის მეორე მოწვევის საკრებულოს**

**მერვე რიგგარეშე სხდომის**

**ო ქ მ ი №05**

*ქ. ამბროლაური, ბრატისლავა რაჭის ქ. N11 9 მარტი 2022 წელი.*

ამბროლაურის მუნიციპალიტეტის მეორე მოწვევის საკრებულოს მერვე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 02 მარტის ამბროლაურის მუნიციპალიტეტის მერის, ზვიად მხეიძის N:76-762206155 წერილის (რეგისტრაციის ნომრით N:12-77220615-77 თარიღი 02.03.2022წ.), ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის ინიციატივის N:11/77220632-77, რეგისტრაციის თარიღი 04.03.2022წ. და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 04 მარტის N:ბ77.77220631 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 27 წევრი: ასლან საგანელიძე, დავით ხუციშვილი, ზაალ მეტრეველი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, მერაბი ჩიტალაძე, ამირან ლომთაძე, ბაქარ გობეჯიშვილი, სოსო ჭელიძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟანი დარახველიძე, ლელა რობაქიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერის პირველი მოადგილე დავით გოგლიძე, ამბროლაურის მუნიციპალიტეტის მერის თანაშემწე გიორგი ნატმელაძე, ამბროლაურის მუნიციპალიტეტის მერიის შესყიდვების სამსახურის უფროსი ბელა აბაიშვილი, ამბროლაურის მუნიციპალიტეტის მერიის ეკონომიკისა და ქონების მართვის სამსახურის თანამშრომელი ბადრი დონაძე, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და ქალბატონებს მიულოცა 8 მარტის დღესასწაული, უსურვა მსვიდობა, ჯანმრთელობა, სიკეთე.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიასა და შპს ,,ორიენტირი“-ს (ს/კ 221297674) შორის ,,სოფ. სადმელში შიდა სასოფლო გზის რეაბილიტაციის სამუშაოებზე" 2022 წლის 28 თებერვალს დადებული სახელმწიფო შესყიდვის შესახებ N35 ხელშეკრულების დამტკიცების შესახებ.

*მომხსენებელი ზვიად მხეიძე - ამბროლაურის მუნიციპალიტეტის მერი*

1. ამბროლაურის მუნიციპალიტეტის საკუთრებაში არსებული უძრავი ქონების (ს/კ N86.19.23.026) არასასოფლო-სამეურნეო დანიშნულების მიწის ნაკვეთის სახელმწიფო საკუთრებაში უსასყიდლოდ გადაცემის შესახებ

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

1. ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 14 ნოემბერის N01 დადგენილებაში ცვლილებების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

1. „ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის №22 დადგენილებაში ცვლილების შეტანის თაობაზე

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

*თანამომხსენებელი თენგიზ გელოვნიშვილი - ამბროლაურის მუნიციპალიტეტის მეორე მოწვევის საკრებულოს საფინანსო-საბიუჯეტო კომისიის თავმჯდომარე*

5. მუნიციპალიტეტების მიერ დაფუძნებული არასამეწარმეო (არაკომერციული) იურიდიული პირების მართვის ეფექტიანობის აუდიტის ანგარიშის განხილვა

*მომხსენებელი ასლან საგანელიძე - ამბროლაურის მუნიციპალიტეტის მეორე მოწვევის საკრებულოს თავმჯდომარე*

კენჭისყრის შედეგად მომხრე:27; წინააღმდეგი: არცერთი, დამტკიცდა დღის წესრიგი.

ასლან საგანელიძემ აღნიშნა, რომ ამბროლაურის მუნიციპალიტეტის მერი იმყოფება თვითმმართველობის ასოციაციაში, შეხვედრაზე, დღეს ვერ ესწრება საკრებულოს სხდომას და საკითხებს წარმოადგენს ვიცე მერი დავით გოგლიძე.

1. **მოისმინეს:** ამბროლაურის მუნიციპალიტეტის მერის პირველი მოადგილის დავით გოგლიძის მოხსენება ამბროლაურის მუნიციპალიტეტის მერიასა და შპს ,,ორიენტირი“-ს (ს/კ 221297674) შორის ,,სოფ. სადმელში შიდა სასოფლო გზის რეაბილიტაციის სამუშაოებზე" 2022 წლის 28 თებერვალს დადებული სახელმწიფო შესყიდვის შესახებ N35 ხელშეკრულების დამტკიცების შესახებ

*პროექტი თან ერთვის*

დავით გოგლიძე მიესალმა საკრებულოს წევრებს, ქალბატონებს მიულოცა 8 მარტის დღესასწაული და წარუდგინა საკითხი, სოფელ სადმელში შიდა სასოფლო გზის რეაბილიტაციის სამუშაოების ღირებულება შეადგენს ბიუჯეტის 5%-ს, რის გამოც ხელშეკრულების გაფორმების უზრუნველსაყოფად საჭიროა საკრებულოს მიერ მოხდეს ხელშეკრულების დამტკიცება. აღნიშნა, რომ საკითხზე დაწვრილებით ისაუბრებს მერიის შესყიდვების სამსახურის უფროსი ბელა აბაიშვილი.

ბელა აბაიშვილმა განმარტა, თუ ვინ არის გამარჯვებული პრეტენდენტი, თუ რა გარემოების დროს ხდება ხელშეკრულების დამტკიცება და რა უპირატესობა აქვს ხელშეკრულების დამტკიცებას და სამუშაოების განხორციელებას, რომ მუნიციპალიტეტს დამატებით თანხები გამოეყოფა.

ასლან საგანელიძემ აღნიშნა, რომ უკვე დაფინანსებული პროექტის ხელშეკრულების დამტკიცებისთვის მუნიციპალიტეტს ბონუს თანხები გამოეყოფა, რაც ახალი ინფრასტრუქტურული პროექტების განხორციელების შესაძლებლობაა მუნიციპალიტეტისთვის. მან ისაუბრა პრეტენდენტის მიერ განხორციელებულ სხვა და სხვა სამუშაოებზე.

სიმონი ჭელიძემ დასვა შეკითხვა თუ რამდენით შემცირდა სოფელ სადმელში შიდა სასოფლო გზის რეაბილიტაციის სამუშაოების საწყისი სატენდერო თანხა?

დავით გოგლიძემ განმარტა, თუ რა ღირებულის იყო და გამარჯვების შედეგად რა ღირებულების გახდა განსახორციელებელი სამუშაო.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიასა და შპს ,,ორიენტირი“-ს (ს/კ 221297674) შორის ,,სოფ. სადმელში შიდა სასოფლო გზის რეაბილიტაციის სამუშაოებზე" 2022 წლის 28 თებერვალს დადებული სახელმწიფო შესყიდვის შესახებ N35 ხელშეკრულების დამტკიცების საკითხს.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის მერიასა და შპს ,,ორიენტირი“-ს (ს/კ 221297674) შორის ,,სოფ. სადმელში შიდა სასოფლო გზის რეაბილიტაციის სამუშაოებზე" 2022 წლის 28 თებერვალს დადებული სახელმწიფო შესყიდვის შესახებ N35 ხელშეკრულების დამტკიცების შესახებ“ განკარგულება.

1. **მოისმინეს:** ამბროლაურის მუნიციპალიტეტის მერის პირველი მოადგილის დავით გოგლიძის მოხსენება ამბროლაურის მუნიციპალიტეტის საკუთრებაში არსებული უძრავი ქონების (ს/კ N86.19.23.026) არასასოფლო-სამეურნეო დანიშნულების მიწის ნაკვეთის სახელმწიფო საკუთრებაში უსასყიდლოდ გადაცემის შესახებ

*/პროექტი ოქმს თან ერთვის/*

დავით გოგლიძემ ისაუბრა მიწის ნაკვეთის ადგილმდებარეობის შესახებ, მიწის ნაკვეთი ჯერ კიდევ ქალაქის მუნიციპალიტეტის დროს გამოეყო მომსახურების სააგენტოს და ამ გადაწყვეტილებით მოხდება მასზე უსასყიდლოდ გადაცემა.

ასლან საგანელიძემ განმარტა, თუ რა საქმიანობის განხორციელებას უზრუნველყოფს მომსახურების სააგენტო.

საკრებულოს წევრებმა აღნიშნეს, რომ ეს მომსახურება თუ თან იქნება ყოველდღიური, ამ საკითხის მოწესრიგება კარგი იქნება რეგიონის ყველა მუნიციპალიტეტისთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის საკუთრებაში არსებული უძრავი ქონების (ს/კ N86.19.23.026) არასასოფლო-სამეურნეო დანიშნულების მიწის ნაკვეთის სახელმწიფო საკუთრებაში უსასყიდლოდ გადაცემის შესახებ განკარგულების დამტკიცების საკითხს.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** დამტკიცებულ იქნეს ამბროლაურის მუნიციპალიტეტის საკუთრებაში არსებული უძრავი ქონების (ს/კ N86.19.23.026) არასასოფლო-სამეურნეო დანიშნულების მიწის ნაკვეთის სახელმწიფო საკუთრებაში უსასყიდლოდ გადაცემის შესახებ განკარგულების პროექტი.

ასლან საგანელიძემ აღნიშნა, რომ სამხარეო პოლიციის დაბრუნების საკითხი გააქტიურდა, ამბროლაური რეგიონის ცენტრია, დასავლეთიდან ისევ ამბროლაურში დაბრუნდეს და განთავსდეს, ადგილმდებარეობის საკითხია მოსაგვარებელი, შესაძლოა შპს ,,მექანიზატორის“ ტერიტორიაზე მოხდეს განთავსება, ასევე პროფესიული კოლეჯი ,,ერქვანის“ გადასვლის შემდეგ მისი შენობაც შესაძლებელია გამოყენებულ იქნეს.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 14 ნოემბერის N01 დადგენილებაში ცვლილებების შეტანის თაობაზე

*პროექტი თან ერთვის*

ასლან საგანელიძემ აღნიშნა, რომ ცვლილების საკითხებზე განმარტებას გააკეთებს ეკატერინე ჭიჭინაძე.

ეკატერინე ჭიჭინაძემ განმარტა, რომ რეგლამენტის ცვლილება წარმოდგენილია თვითმმართველობის კოდექსთან შესაბამისობით. მან ისაუბრა ცვლილების მიზეზებზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 14 ნოემბერის N01 დადგენილებაში ცვლილებების შეტანის თაობაზე დადგენილების დამტკიცების საკითხს.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის საკრებულოს რეგლამენტის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 14 ნოემბერის N01 დადგენილებაში ცვლილებების შეტანის თაობაზე დადგენილება.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება „ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის №22 დადგენილებაში ცვლილების შეტანის თაობაზე

*/პროექტი ოქმს თან ერთვის/*

ეკატერინე ჭიჭინაძემ ისაუბრა ცვლილების მიზეზებზე.

ასლან საგანელიძემ აღნიშნა, რომ ეს საკითხი კანონმდებლობით პრობლემურია, ცვლილება არ იწვევს თანხის ცვლილებას.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის №22 დადგენილებაში ცვლილების შეტანის თაობაზე დადგენილების მიღების საკითხს.

კენჭის ყრის შედეგად მომხრე:27; წინააღმდეგი: არცერთი;

**გადაწყვიტეს:** მიღებულ იქნეს „ამბროლაურის მუნიციპალიტეტის საკრებულოს წევრების (გარდა საკრებულოს თანამდებობის პირებისა) უფლებამოსილების განხორციელებასთან დაკავშირებული ხარჯების ანაზღაურების წესის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 30 ნოემბრის №22 დადგენილებაში ცვლილების შეტანის თაობაზე დადგენილება.

1. **მოისმინეს:** ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის მოხსენება მუნიციპალიტეტების მიერ დაფუძნებული არასამეწარმეო (არაკომერციული) იურიდიული პირების მართვის ეფექტიანობის აუდიტის ანგარიშის განხილვა

სხდომის თავმჯდომარემ, ასლან საგანელიძემ აღნიშნა, რომ სახელმწიფო აუდიტმა შეამოწმა აიპიები, წარმოდგენილია ანგარიშით რეკომენდაციები, შენიშვნები, რომლის საფუძველზე გამოვლენილი ხარვეზების აღმოსაფხვრელად მერიის მიერ დაიგეგმა აქტივობები და გადაიგზავნა, რომელიც კომისიის სხდომებზე დარიგდა გასაცნობად. საკითხი სერიოზულად განსახილველია, საკრებულოს თავის უფლებამოსილების ფარგლებში მოუწევს ჩართულობა, კანონით საკითხთან დაკავშირებით საკრებულო გადაწყვეტილებას არ იღებს, ხდება მოსმენა და აქტივობების დაგეგმა რომ მოხდეს ხარვეზების აღმოფხვრა.

ამირან ლომთაძემ აღნიშნა, რომ აუდიტის ანგარიში განიხილა, აიპიებში არის ისეთი შტატები, რომელიც მხოლოდ თანხების არამიზნობრივ ფლანგვას ემსახურება, რაც ამბროლაურის მუნიციპალიტეტისთვის რთულია. აიპიებში დასაქმებულთა რაოდენობა ამომრჩეველთა რაოდენობის მაჩვენებელთან დიდი პროცენტია.

სოსო ჭელიძემ აღნიშნა, რომ სასურველია ერთი მიმართულების აიპიები გაერთიანდნენ.

ასლან საგანელიძემ აღნიშნა, რომ ამ მიმართულებით სამუშაო მნიშვნელოვანია და გადაწყვეტილებებიც ერთობლივად უნდა მივიღოთ.

სოსო ჭელიძემ დასვა შეკითხვა წყლის მოვლა-შენახვის აიპიში არიან თუ არა სერთიფიცირებული თანამშრომლები? ეს საკითხი მოსაწესრიგებელია და უნდა მოხდეს თანამშრომლების გადამზადება.

ასლან საგანელიძემ აღნიშნა, რომ კონკრეტული აიაპის საკითხი ცალკე შესასწავლია და ისე მოხდება გადაწყვეტილების მიღება. სოფლის მხარდაჭერის პროგრამის ფარგლებში შეხვედრების დროს მოსახლეობის ინტერესია წყლის სათავე ნაგებობების მოწესრიგება. საკითხი ზაალ მეტრეველს აქვს მონიტორინგისთვის, უნდა მოხდეს კომპლექსური მიდგომები, კენჭისყრა არ ჭირდება, ვჯერდებით ერთ პოზიციაზე და აეწყოს ერთობლივი მუშაობა.

ამირან ლომთაძემ მითხოვა დაზუსტება თუ ვინ არის პასუხისმგებელი პირი მერიიდან აუდიტის ანგარიშით იდენტიფიცირებული პრობლემის გამომწვევი მიზეზების აღმოფხვრისთვის.

სხდომის ოქმს სხდომის [აუდიო ჩანაწერი CD დისკზე](09.03.2022წ..mp3) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე